Գուանոզինեռֆոսֆորական թթու (ԳԵՖ)

Գուանոզինեռֆոսֆորական թթու (ԳԵՖ, GTP), պուրինային նուկլեոտիդ։

Կենսաբանական դեր 
ԳԵՖ-ը մասնակցում է ՌՆԹ-ի սինթեզին տրանսկրիպցիայի ընթացքում։ ԳԵՖ-ը իր կառուցվածքով նման է գուանինային նուկլեոտիդին, սակայն տարբերվում է վերջինից իր կազմում առկա երեք ֆոսֆորական թթվի մնացորդներով, որոնք միացած են ածխածնի 5' ատոմին։

ԳԵՖ-ը հանդիսանում է էներգիայի աղբյուր նյութափոխանակման ռեակցիաների ժամանակ, ընդ որում ավելի մենահատուկ դեր է կատարում, քան ԱԵՖ-ը։ Սպիտակուցի կենսասինթեզի ժամանակ էներգայի աղբյուր է ծառայում։

G-պրոտեինների հետ միացած վիճակում մասնակցում է ազդանշանների հաղորդմանը, որի ընթացքում ԳԵՖազ ֆերմենտի ազդեցությամբ վերածվում է գուանոզինկրկնաֆոսֆորական թթվի (ԳԿՖ)։

Ծանոթագրություններ 

Նուկլեոտիդներ
Պուրինային նուկլեոտիդներ